**Nr.** **1810/16.01.2023**

**REFERAT DE APROBARE**

**la proiectul de hotărâre privind însușirea unei documentații cadastrale**

**pentru imobilul înscris în Cartea Funciară nr. 64130 Dej**

|  |
| --- |
| **Secțiunea 1** - **Motivul adoptării actului administrativ:**  |
| **1. Descrierea situației actuale:**  |
| * 1. **Cerinţe care reclamă necesitatea actului administrativ:**
 |
| Prin hotărârea Consiliului Județean Cluj nr. 243/2019 a fost însușită o documentație cadastală pentru înscrierea în evidențele de cadastru și carte funciară a unui tronson din DJ 161 C, situat între km 16+379 – km 17+718. Acest tonson a fost înscris în cartea funciară 64130 Dej. Traseul tronsonului din drumul județean 161 C, înscris în Cartea funciară nr. 64130 Dej, necesită a fi modificat deoarece s-a constatat că tronsonul de drum înscris în evidența de cadastru și carte funciară, în favoarea Județului Cluj, aparține Primăriei Municipiului Dej, conform planului comunicat de către primărie, astfel se impune modificarea amplasamentului acestui tronson de drum pe amplasamentul corect al drumului județean.Această modificare a traseului necesitatea actualizarea datelor de identificare a imobilului înscris în Cartea Funciară nr. 64130 Dej, proprietate publică a Județului Cluj, sens în care a fost elaborată o documentație cadastrală de actualizare informații cadastrale. Operațiunile cadastrale vizează:1. repoziționarea imobilului - tronson din drumul județean 161 C;
2. actualizarea adresei din “drum județean 161 C, km 16+379 – km 17+718” în **“**drum județean 161 C, km 16+233 – 17+403”;
3. modificarea suprafeței imobilului din cartea funciară nr. 64130 Dej, din 17.502 mp în 6.540 mp.
 |
| * 1. **Cerinţe care reclamă oportunitatea actului administrativ:**
 |
| Prin înregistrarea în evidențele de cadastru și carte funciară a acestei documentații se exercită prerogativa consiliului județean cu privire la dreptul de proprietate publică al unității administrativ teritoriale asupra bunurilor din domeniul public. De asemenea se pun în aplicare prevederile Legii nr. 7/1997, a cadastrului și publicității imobiliare, republicată, cu modificările și completările ulterioare, conform cărora evidența de cadastrul şi cartea funciară este un sistem unitar şi obligatoriu de evidenţă tehnică, economică şi juridică a tuturor imobilelor. Unul din avantajele sistemului integrat de cadastru și carte funciară este și faptul că prin acest sistem se realizează identificarea, descrierea şi înregistrarea în documentele cadastrale a imobilelor prin natura lor, măsurarea şi reprezentarea acestora pe hărţi şi planuri cadastrale, precum şi stocarea datelor pe suporturi informatice.După recepția și înscrierea în evidența de cadastru și cartea funciară a documentației propuse se vor actualiza informațiile cadastrale din Carte funciară 64130 Dej astfel:* repoziționarea imobilului conform realității din teren și a măsurătorilor efectuate pe limitele imobilului
* la adresa imobilul din Drumul Județean 161 C, situat între km 16+379 – km 17+718 se va evidenția **Drumul Județean 161 C, situat între km 16+233 – 17+403**,
* suprafața imobilului, înscrisă în evidența de cadastru și carte funciară, de 17.502 mp se modifcă în **suprafața de 6540 mp.**
 |
| 1. **Schimbări preconizate:**
 |
| Scopul proiectului de hotărâre este crearea cadrului legal pentru realizarea unei evidențe actualizate de cadastru și carte funciară, respectiv monitorizarea situației bunurilor date în administrare, în conformitate cu cerințele art. 298 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare. |
| **Secțiunea a 2-a - Impactul socio-economic:**  |
| Nu estecazul |
| **Secțiunea a 3-a - Impactul financiar asupra bugetului judeţului pe termen scurt (an curent)/lung:**  |
| Nu estecazul |
| **Secțiunea a 4-a – Activități de informare publică și consultare privind elaborarea și implementarea actului administrativ:**  |
| Nu este cazul |
| **Secțiunea a 5-a – Efectele actului administrativ asupra actelor administrative în vigoare și măsuri de implementare:**  |
| Actul administrativ produce efecte asupra Hotărârii Consiliului Județean Cluj nr. 143/2008 privind însuşirea Inventarului bunurilor care alcătuiesc domeniul public al Judeţului Cluj, cu modificările şi completările ulterioare.După înscrierea în evidențele de cadastru și carte funciară, datele de identificare ale imobilelor vor fi transmise Comisiei speciale de inventariere a domeniului public şi privat a Județului Cluj, constituită potrivit art. 289 alin. (2) și (3) din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare și ale art. 5 din anexa la Hotărârea Guvernului nr. 392/2020 privind Normele tehnice pentru întocmirea inventarului bunurilor care alcătuiesc domeniul public şi privat al comunelor, al oraşelor, al municipiilor şi al judeţelor și Serviciului Financiar Contabil. Acestea vor asigura actualizarea Inventarului bunurilor care aparţin domeniului public al Judeţului Cluj, aflate în administrarea Consiliului Județean și evidențele finaciar contabile ale imobilelor din domeniul public. |
| **Secțiunea a 6-a – Anexe la referatul de aprobare:** |
| 1. Cartea Funciară nr. 64130 Dej.
 |

**INIȚIATOR,**

**PREȘEDINTE**

**Alin Tișe**

**P R O I E C T DE H O T Ă R Â R E**

**privind însușirea unei documentații cadastrale pentru imobilul**

**înscris în Cartea Funciară nr. 64130 Dej**

Consiliul Judeţean Cluj, întrunit în şedinţă ordinară;

Având în vedere Proiectul de hotărâre înregistrat cu nr. \_\_\_\_\_\_ din \_\_\_\_\_\_\_\_\_\_\_\_ privind însușirea unei documentații cadastrale pentru imobilul înscris în Cartea Funciară nr. 64130 Dej,propus de Președintele Consiliului Județean Cluj, domnul Alin Tișe, care este însoţit de Referatul de aprobare cu nr. 1810/16.01.2023; Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 1812/16.01.2023 şi Avizul cu nr.................. din .............. adoptat de Comisia de specialitate nr. ……….., în conformitate cu art. 182 alin. (4) coroborat cu art. 136 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Luând în considerare prevederile art. 123 – 140 și ale art. 142 -156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată;

Ținând cont de Hotărârea Consiliului Județean Cluj nr. 243/2019 privind însușirea unei documentații cadastrale pentru tronsonul din Drumul județean DJ 161C situat între km 16+379 – km 17+718;

În conformitate cu dispozițiile:

* art. 108, art. 173 alin. (1) lit. d), alin. (5) lit.p), art. 285, art. 286 alin. (1)-(3), art.287 lit.b), art.298 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 858-870, art. 876-880 din Legea privind Codul civil nr. 287/2009, republicată, cu modificările şi completările ulterioare;
* art. 21, art. 25, art.28 alin. (1) şi (5) din Legea cadastrului şi a publicităţii imobiliare nr. 7/1996, republicată, cu modificările şi completările ulterioare;
* art. 23 lit.b)~~,~~ art.95 alin. (1) și (2), , art. 113 alin. (4), art. 119 alin. (1)-(3). din Ordinul Directorului General al Agenţiei Naţionale de Cadastru şi Publicitate Imobiliară nr. 700/2014 pentru aprobarea Regulamentului de avizare, recepţie şi înscriere în evidenţele de cadastru şi carte funciară, cu modificările şi completările ulterioare;
* Anexa nr. 1 la Hotărârea Consiliului Județean Cluj nr. 143/2008 privind însuşirea Inventarului bunurilor care alcătuiesc domeniului public al Judeţului Cluj, cu modificările și completările ulterioare;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1. (1)** Se însuşește documentaţia pentru actualizarea informațiilor cadastrale privind imobilul situat în extravilanul municipiului Dej, tronson din Drumul Județean 161 C, înscris în Cartea Funciară nr. 64130 Dej, documentație cuprinsă în **anexa** care face parte integrantă din prezenta hotărâre.

**(2)** Se emite acordul proprietarului- Judeţul Cluj – pentru înregistrarea în evidențele de cadastru și carte funciară a documentaţiei cadastrale de actualizare, menționată la alineatul (1), respectiv:

1. repoziționarea imobilului conform realității din teren și a măsurătorilor efectuate pe limitele imobilului;
2. actualizarea adresei din “Drum județean 161 C, km 16+379 – km 17+718” în “Drum județean 161 C, km 16+233 – 17+403”;
3. modificarea suprafeței imobilului din Cartea Funciară nr. 64130 Dej, din 17.502 mp în 6.540 mp;

**Art. 2.** Se împuterniceşte persoana fizică juridică autorizată A.N.C.P.I. - societatea TOPOHANS IMPEX SRL pentru depunerea la Oficiul de Cadastru şi Publicitate Imobiliară Cluj a documentaţiei cadastrale prevăzute la art. 1.

**Art. 3.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj prin Direcția de Administrare a Domeniului Public și Privat al Județului Cluj.

**Art. 4.** Prezenta hotărâre se comunică Direcției de Administrare a Domeniului Public și Privat al Județului Cluj, precum și Prefectului Județului Cluj și se aduce la cunoştinţă publică prin afișare la sediul Consiliului Județean Cluj şi prin postare pe pagina de internet [www.cjcluj.ro](http://www.cjcluj.ro).

 **Contrasemnează:**

 **PREŞEDINTE SECRETAR GENERAL AL JUDEŢULUI,**

Alin Tişe Simona Gaci

**Nr……... din …… 2023**

Prezenta hotărâre a fost adoptată cu … voturi “pentru” … voturi “împotrivă”, …. ”abţineri” şi …. membri ai Consiliului Județean nu au votat, fiind astfel respectate prevederile legale privind majoritatea de voturi necesară.

**INIȚIATOR,**

**PREȘEDINTE**

**Alin Tișe**

**Nr. 1812/16.01.2023**

**RAPORT DE SPECIALITATE**

|  |  |
| --- | --- |
| **Titlul proiectului de hotărâre** | Pentru însușirea unei documentații cadastrale privind imobilul înscris în Cartea Funciară nr. 64130 Dej |
| **Compartiment de resort:** | Direcția de Administrare a Domeniului Public și Privat al Județului Cluj/Birou Administrare Patrimoniu |
| **Secțiunea 1 – Documentare și analiză:**  |
| În conformitate cu dispozițiile Legii nr. 7/1996, prin sistemul integrat de cadastru şi carte funciară se realizează:1. identificarea, descrierea şi înregistrarea în documentele cadastrale a imobilelor prin natura lor, măsurarea şi reprezentarea acestora pe hărţi şi planuri cadastrale, precum şi stocarea datelor pe suporturi informatice;
2. identificarea şi înregistrarea proprietarilor, a altor deţinători legali de imobile şi a posesorilor;
3. furnizarea datelor necesare sistemului de impozite şi taxe pentru stabilirea corectă a obligaţiilor fiscale ale contribuabililor, solicitate de instituţiile abilitate;
4. publicitatea imobiliară, care asigură opozabilitatea drepturilor reale imobiliare, a drepturilor personale, a actelor şi faptelor juridice, precum şi a oricăror raporturi juridice supuse publicităţii, referitoare la imobile.

Potrivit art. 287 din Codul administrativ, Consiliul Județean este entitatea care exercită dreptul de proprietate publică a unităţii administrativ-teritoriale, Județul Cluj, în legătură cu raporturile juridice privind proprietatea publică, pentru bunurile aparţinând domeniului public al unităţilor administrativ-teritoriale.Conform art. 298 din Codul administrativ, Consiliul Județean exercită în numele unităţii administrativ-teritoriale următoarele prerogative:1. ţinerea evidenţei de cadastru şi publicitate imobiliară, în condiţiile legii;
2. stabilirea destinaţiei bunurilor date în administrare;
3. monitorizarea situaţiei bunurilor date în administrare, respectiv dacă acestea sunt în conformitate cu afectaţiunea de uz sau interes public local sau naţional, după caz, precum şi cu destinaţia avută în vedere la data constituirii dreptului.

Imobilul pentru care se propune documentația cadastrală, prin proiectul de hotărâre, aparține domeniului public, este cuprins în inventarul bunurilor din domeniul public al Județului Cluj și este înregistrat în evidența de cadastru și carte funciară.Pentru imobilul din evidența de cadastru și carte funciară, respectiv imobilul înregistrat în Cartea Funciară nr. 64130 Dej, cu numărul cadastrale 64130 Dej, s-a întocmit documentația pentru actualizarea informațiilor cadastrale ale imobilului, în conformitate cu dispozițiile legale detaliate la Secțiunea 2.  |
| **Secțiunea a 2-a -** **Fundamentare tehnică, respectiv cerințele de natuă tehnică, economică, juridică, posibilități de realizare în condiții de utilitate, legalitate, regularitate, eficiență, eficacitate și economicitate:**  |
| Conform art. 879 din Legea nr. 287/2009 privind Codul civil, republicată, cu modificările și completările uterioare, informațiile cadastrale ale imobilul înregistrat în evidența de cadastru și în cartea funciară se poate actualiza, astfel operaţiunea de actualizare a informațiilor cadastrale, având caracter material şi nu implică niciun transfer de proprietate. Ca urmare a admiterii cererii de actualizare informații cadastrale imobilul se va înregistra în evidența de cadastru și carte funciară cu datele actualizate, cu privire la:* repoziționarea amplasamentului - tronson din Drumul județean 161 C,
* adresa acestuia - “Drum județean 161 C, km 16+233 – 17+403”,
* suprafața rezultată din măsurătorile efectuate în teren fiind de 6.540 mp.

În vederea actualizării informațiilor cadastrale ale imobilului înscris în evidența de cadastru și carte funciară, respectiv în Cartea Funciară nr. 64130 Dej, cu numărul cadastral 64130 UAT Dej, a fost întocmită documentația de actualizare informații cadastrale ale imobilului, în conformitate cu prevederile Regulamentului de avizare, recepţie şi înscriere în evidenţele de cadastru şi carte funciară, aprobat prin Ordinul nr. 700/2014 al Directorului General al Agenției Naționale de Cadastru și Publicitate Imobiliară, cu modificările şi completările ulterioare. Dispozițiile din Regulamentul de avizare, recepţie şi înscriere în evidenţele de cadastru şi carte funciară aprobat prin Ordinul nr. 700/2014, al Directorului A.N.C.P.I. cu modificările și completările ulterioare, incidente în elaborarea prezentului proiect de act administrativ sunt:* **art. 23 lit. b) conform căruia** documentaţia cadastrală întocmită la cerere, în vederea înscrierii în evidenţele de cadastru şi carte funciară, poate fi documentaţie pentru actualizarea informaţiilor cadastrale ale imobilelor înscrise în evidenţele de cadastru şi carte funciară;
* modificare suprafaţă;
* repoziţionare;
* actualizarea altor informaţii cu privire la imobil;
* **art. 95 alin. (1) conform căruia**: ”Documentaţia cadastrală de actualizare informaţii tehnice este documentaţia prin care se realizează actualizarea oricăror informaţii textuale şi grafice ale imobilului înscris în sistemul integrat de cadastru şi carte funciară şi poate fi realizată prin una sau mai multe operaţiuni de: înscriere/radiere construcţii, modificare limită de imobil, modificare suprafaţă, actualizare categorii de folosinţă/destinaţii, repoziţionare, descrierea dezmembrămintelor dreptului de proprietate pentru o parte din imobil şi actualizarea oricăror informaţii tehnice cu privire la imobil.”

**(2)** “Prin cererea de actualizare informaţii tehnice pot fi efectuate simultan toate operaţiunile enumerate mai sus. ”* **art. 113 alin. (4) conform căruia,** “*Încheierea de carte funciară prin care s-a dispus actualizarea menţiunilor din cartea funciară se comunică părţilor interesate şi este supusă căilor de atac şi procedurii prevăzute de art. 31 din Lege”*
* **art. 119 alin.** 1) conform căruia, “*Documentaţia cadastrală de actualizare a altor informaţii tehnice cu privire la imobil conţine:*
1. *borderoul;*
2. *dovada achitării tarifului;*

 *c) cererea de recepţie şi înscriere;* *d) declaraţia pe proprie răspundere cu privire la identificarea imobilului* *măsurat;* *e) copiile actelor de identitate, în cazul proprietarilor persoane fizice sau* *certificatul constatator, în cazul persoanelor juridice;* *f) abrogată;* *g) originalul sau copia legalizată a înscrisurilor în temeiul cărora se solicit* *înscrierea;.* *h) abrogată;* *i) calculul analitic al suprafeţelor;* *j) memoriul tehnic;* *k) copia planului care a stat la baza înscrierii în cartea funciară a imobilului* *pentru care se solicită actualizarea, în situaţia în care imobilul nu este înscris* *în sistemul informatic de cadastru şi carte funciară;* *n) abrogată*;”* **art. 119 alin.** 2) conform căruia, “*Aceste actualizări pot privi:*
1. *adresa unde este situat imobilului, respectiv stradă, număr, bloc, scară, etaj, UI, sector, UAT, tarla, parcelă, unitate amenajistică/unitate de producţie, vecinătăţile imobilului, fără afectarea amplasamentului;*
2. *erori ale suprafeţelor parcelelor componente ale imobilului, fără a afecta suprafaţa totală a imobilului, precum şi suprafaţa utilă a încăperilor componente ale UI- ului, fără modificarea suprafeţei utile totale;*
3. *alte erori cu privire la identificarea cadastrală a imobilului, fără afectarea amplasamentului şi a suprafeţei totale.”*
* **art. 119 alin.** 3) conform căruia, “*În cazul prevăzut la alin. (2) lit. a), inspectorul actualizează datele textuale în sistemul integrat de cadastru şi carte funciară, ca urmare a cererii de actualizare însoţită de actul juridic specific şi de dovada achitării tarifului aferent serviciului de actualizare.”*
 |
| **Secțiunea a 3-a** **- Efecte preconizate ale aplicării actului administrativ** (impactul financiar asupra bugetului judeţului pe termen scurt (pe anul curent)/lung, impactul asupra mediului concurențial şi domeniului ajutoarelor de stat, impactul asupra sarcinilor administrative, impactul asupra mediului) |
| Hotărârea nu produce efecte financiare asupra bugetului Județului Cluj, asupra mediului concurențial şi domeniului ajutoarelor de stat sau asupra mediului.Sarcini de natură administrativă rezultate din actul adminstrativ constă în:1. completarea formularelor prevăzute în Regulamentul de avizare, recepție și înscriere în evidența de cadastru și carte funciară, aprobat cu Ordinul nr. 700/2014, al Directorului General al A.N.C.P.I., cu modificările și completările ulterioare;
2. depunerea de către persoana autorizată a documentației la O.C.P.I.;

Comisia specială de inventariere a domeniului public şi privat a Județului Cluj constituită potrivit art. 289 alin. (2) și (3) din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare, și ale art. 5 din anexa la Hotărârea Guvernului nr. 392/2020 privind Normele tehnice pentru întocmirea inventarului bunurilor care alcătuiesc domeniul public şi privat al comunelor, al oraşelor, al municipiilor şi al judeţelor, va asigura actualizarea Inventarului bunurilor care aparţin domeniului public al Judeţului Cluj. Serviciul Financiar-contabil din cadrul Consiliului Județean Cluj va opera în evidențele finaciar contabile noile cărți funciare pentru identificarea imobilelor. |
| **Secțiunea a 4-a - Concluzii/propuneri:**  |
| În urma analizării proiectului de hotărâre și a documentării efectuate, certificăm faptul că proiectul de hotărâre **îndeplinește** cerințele tehnice specificate la Secțiunea a 2-a. |
|  | **Prenume și nume** | **Data** | **Semnătura** |
| **Avizat**: Director executiv | Liviu-Emil Hîncu  | 16.01.2023 |  |
| **Verificat**: Șef serviciu | Alin Danci | 16.01.2023 |  |
| Elaborat: Inspector de specialitate  | Ana BOB | 16.01.2023 |  |

|  |
| --- |
| **CIRCUIT PROIECT DE HOTĂRÂRE**  |
| **1. Transmitere proiect în vederea analizării şi întocmirii raportului/rapoartelor de specialitate ale compartimentelor de resort nominalizate** |
|  Compartimentele de resort nominalizate(Direcția/serviciul) | Datele de întocmire și depunere a rapoartelor de specialitate | Semnătura persoanelor competente pentru nominalizare/stabilire date de întocmire | Raport întocmit/Refuz întocmire raport/semnătură |
| D.A.D.P.P./Biroul Administrare Patrimoniu | 19.01.2023 |  | Raport întocmit |
|  |
| **2. Transmitere proiect pentru acordarea avizului de legalitate de către consilierul juridic din cadrul Direcției Juridice** |
| Numele și prenumele consilierului juridic | Semnătura persoanei competente pentru nominalizare | Aviz acordat/Refuz aviz/ semnătură |
| Raluca Groza |  | avizat |
|  |
| **3. Transmitere proiect în vederea avizării pentru legalitate de către secretarul general al judeţului** |
| Numele și prenumele secretarului general al județului | Caracterul normativ sau individual al proiectului | Avizul acordat/Refuz aviz/semnătură |
| Simona Gaci | individual | avizat |
|  |
| **4. Transmitere proiect pentru adoptarea avizului/avizelor comisiei/comisiilor de specialitate nominalizate** |
| Comisia de specialitate nominalizată | Data de întocmire și depunere a avizului | Semnătura persoanelor competente pentru nominalizare/stabilire date de întocmire | Avizul adoptat/Aviz implicit favorabil |
| 4 |  |  |  |